CELEX: C2006/121/23
Language: fi
Date: 2006-05-20 00:00:00
Title: Asia T-307/05: Kanne  8.8.2005  — Fermont v. komissio

20.5.2006   
            
            
               FI
            
            
               Euroopan unionin virallinen lehti
            
            
               C 121/13
            
         Kanne 8.8.2005 — Fermont v. komissio
   (Asia T-307/05)
   (2006/C 121/23)
   Oikeudenkäyntikieli: ranska
   Asianosaiset
   
      Kantaja: Alain Fermont (Kraainem, Belgia) (edustajat: avocat L. Kakiese ja avocat N. Luzeyemo)
   
      Vastaaja: Euroopan yhteisöjen komissio
   Vaatimukset
   
               —
            
            
               komissio on velvoitettava lopettamaan erittäin vahingollinen toiminta, jota kaksi syytösten kohteena olevaa virkamiestä, jotka molemmat ovat rikkoneet virkamiehiä koskevia henkilöstösääntöjä, on harjoittanut kantajaa kohtaan
            
         
               —
            
            
               on todettava, että luottamuksensuojaa koskevaa velvollisuutta on rikottu
            
         
               —
            
            
               on todettava, että kantaja on kärsinyt ja kokenut henkistä ahdistelua syytösten kohteena olevan kahden virkamiehen taholta
            
         
               —
            
            
               komissio on velvoitettava maksamaan aineettomasta vahingosta, henkilövahingosta ja esinevahingosta korvauksena 5 040 000 euroa, koska se on syyllistynyt laiminlyönteihin ja ollut puuttumatta erittäin vahingolliseen toimintaan, jota kyseiset kaksi virkamiestä ovat harjoittaneet kantajaa kohtaan
            
         Oikeudelliset perusteet ja pääasialliset perustelut
   Käsiteltävänä olevan asian kantaja teki työsopimuksen Yritystoiminnan kehittämiskeskuksen (CDE) kanssa, joka on AKT-valtioissa toimiva elin. Tämän sopimuksen täytäntöönpanon osalta kantajan tehtävänä oli terveydenhuollon yhdenmukaistaminen ja kalastuksenvalvonta Sao Tome ja Principessa sekä Guineanlahdella.
   Kantaja väittää ensiksikin, että vastaaja on haitannut kantajan tehtävien hoitamista.
   Kantaja vetoaa myös siihen, että asiassa on rikottu Euroopan parlamentin, neuvoston ja komission asiakirjojen saamisesta yleisön tutustuttavaksi annettua Euroopan parlamentin ja neuvoston asetusta (EY) N:o 1049/2001 sekä virkamiehiä koskevien henkilöstösääntöjen niitä säännöksiä, joissa kielletään henkinen ahdistelu ja jotka koskevat riippumattomuusvelvollisuutta.